Keskustelu:Pekka-pelikortit

message: Artikkeli Pekka-pelikorteista on mielestäni kahdella tavalla ongelmallinen. Ensinnäkin, artikkelissa käsitellään kyseistä peliä ottamatta millään tavalla huomioon pelin kolonialistista ja rasistista luonnetta. Jopa pelin nimen muutokseen viitataan vain asia todeten, ilman mitään taustoitusta nimen muutoksen syihin.  Pekka-pelikortteja ei voi mielestäni käsitellä tällä tavoin sivuuttaen rasismiin liittyviä teemoja, jotka liittyvät peliin ja sen historiaan aivan oleellisesti.
Toiseksi, artikkelin alussa on ilmoitettu, miten peliä on käsitelty lähinnä Suomen tai suomalaisten näkökulmasta. Tällainen muotoilu on nähdäkseni erittäin epämääräinen, epäselvä, ei-tieteellinen ja helposti tulkittavissa syrjiväksi. Mikäli muotoilulla on yritetty viitata jonkinlaiseen neutraaliuteen, se epäonnistuu pahasti, ja on osaltaan tuottamassa poissulkevaa kuvaa siitä, mitä suomalaisuus on ja ketkä kaikki ovat suomalaisia.
Yritin muokata artikkelia paremmin Pekka-pelikorttien historian ja syrjivän luonteen huomioivaksi. Lisäksi suomalaiseen näkökulmaan viittaava laatikko tulisi ehdottomasti poistaa. Nämä muutokset poistuivat, enkä ymmärrä tähän syytä. Toivon, että Wikipedialla on jokin käytäntö rasistisen sisällön estämiseksi ja poistamiseksi, ja että tämä artikkeli saataisiin muokattua paremmin Pekka-pelikortteja ja myös niiden haitallisia puolia kuvaavaksi.
88.114.218.93 14. lokakuuta 2018 kello 11.42 (EEST)
replies: text: Nyt artikkelissa on joku keskustelu foorumi lähteenä, eivätkä kaikki väitteet vastaa lähteitä. Lisäksi malline "Korjattava/Suomi" ei ole epämääräinen tai epäselvä. Katson asiakseni poistaa ko. lisäykset, jos niihin ei tule korjausta. Lisäksi IP:llä on täysin väärä käsitys Wikipediasta. Ei Wikipedian tarkoitus ole estää rasismia tai edes edistää sitä. --4shadoww (keskustelu) 14. lokakuuta 2018 kello 14.17 (EEST)
replies: text: :Älä ihmeessä lähde poistamaan tekstiä jonka jo kerran jostain syystä poistit. Kysy.fi (Kysy.fi, Verkkokirjastoyksikkö, Helsingin kaupunginkirjasto) on Helsingin kaupunginkirjaston kysymyspalsta, jolla kirjastonhoitajat vastaavat, ja sitä on käytetty Wikipediassa usein lähteenä (153 osumaa). Artikkeliin kirjoitettu teksti perustuu mielestäni noihin lähteisiin mutta on kirjoitettu omin sanoin (kuten pitääkin). Et ehkä tunnista pelikorttien ongelmaa, mutta se on ollut julkisuudessa paljonkin silloin kun puhuttiin lakritsipötköistä, joiden kääreenä oli vastaavanlainen kuva. --Abc10 (keskustelu) 14. lokakuuta 2018 kello 14.41 (EEST)
replies: text: ::Lähinnä näen lauseen "Pekka-kortteja voidaan pitää haitallisena lastenkulttuurina syrjintää uusintavan kuvastonsa ja pelimuodon vuoksi" ongelmallisena, koska en mielestäni löytänyt siitä mainintaa lähteistä. Ja artikkeli käsittelee vain pelin suomalaista versiota, niin olisi se malline tarpeen. --4shadoww (keskustelu) 14. lokakuuta 2018 kello 14.57 (EEST)
replies: text: ::: Maailman Kuvalehdessä käsitellään juuri sitä, että Musta Pekka on samalla tavalla pahan leimaama kuin kuin ovat olleet mustalaiset, joilla lapsia ennen peloteltiin. Kysy.fi-palstalla taas todetaan, että nimenvaihdoksella yritettiin päästä eroon vanhaan nimeen liittyneistä syrjivistä mielikuvista. Nämä ovat juuri sitä samaa asiaa, joka artikkelissa on ilmaistu toisin sanoin. --Abc10 (keskustelu) 14. lokakuuta 2018 kello 15.34 (EEST)

text: Wikipedian malline , joka tuottaa artikkeliin tekstin "Tässä artikkelissa – – – aihetta käsitellään lähinnä Suomen tai suomalaisten näkökulmasta" on niin sanottu ongelmamalline, eli se tarkoittaa, että artikkelissa on puute, joka pitäisi korjata. Kannattaa lukea se alempi rivi myös. Huomautusta ei pidä poistaa ellei samalla korjaa ongelmaa. Tässä tapauksessa artikkelin puutteeksi on katsottu se, että se ei kerro ensisijaisesti alkuperäisestä englantilaisesta Old maid -pelistä vaan pelkästään sen suomalaisesta versiosta. --Risukarhi (keskustelu) 14. lokakuuta 2018 kello 15.12 (EEST)
replies: text: :Mietin mallineen tarpeellisuutta, koska Old maid -korteissa on eri kuvat, ja pelin nimi on eri. Ehkä siitä pitäisi tehdä oma artikkeli. Sitähän ei edes koske rasismiongelma vaan ongelmanäkökulma on toinen, jota ei oikein voi käsitellä tässä. --Abc10 (keskustelu) 14. lokakuuta 2018 kello 15.34 (EEST)

text: : Kuvakaan ei näköjään esitä Pekka-pelikortteja. --Abc10 (keskustelu) 14. lokakuuta 2018 kello 18.04 (EEST)

message: Mulla on hämärä mielikuva että jossain versiossa Musta Pekka olisi nokikolari-hahmo. Pitääköhän paikkaansa? - Cimon Avaro 11. tammikuuta 2023 kello 05.28 (EET)
thread_title:  Nokikolari versio